open-index/open-wikipedia-markdown huggingface dataset:
வளர்ந்துவரும் ஆதாரங்களின் மேற்கோள் குறியீட்டெண்

**வளர்ந்துவரும்  ஆதாரங்களின் மேற்கோள் குறியீட்டெண்**  (*Emerging Sources Citation Index-ESCI*) என்பது 2015ஆம் ஆண்டு முதல் தாம்சன் ராய்ட்டர்ஸ் மற்றும் இப்போது கிளாரிவேட் மூலம் வெளியிடப்படும் மேற்கோள் குறியீட்டெண் ஆகும். வெளியீட்டாளரின் கூற்றுப்படி, குறியீட்டில் "பிராந்திய முக்கியத்துவம் மற்றும் வளர்ந்து வரும் அறிவியல் துறைகளின் சக மதிப்பாய்வு செய்யப்பட்ட வெளியீடுகள்" அடங்கும்.

வளர்ந்துவரும்  ஆதாரங்களின் மேற்கோள் குறியீட்டெண் மற்ற கிளாரிவேட் குறியீடுகளுடன் அறிவியல் வலை மூலம் அணுகப்படுகிறது. சூன் 2021 நிலவரப்படி, வளர்ந்துவரும்  ஆதாரங்களின் மேற்கோள் குறியீட்டெண்ணில் குறியிடப்பட்ட அனைத்து ஆய்விதழ்களும் ஆய்விதழ் மேற்கோள் அறிக்கைகளில் சேர்க்கப்பட்டுள்ளன. ஆய்விதழ்கள் தாக்கக் காரணியைப் பெறவில்லை என்றாலும், இவை பிற இதழ்களின் தாக்கக் காரணிகளைக் கணக்கிடுவதற்கு மேற்கோள்களை வழங்குகின்றன.

## சேர்த்தல் அளவுகோல்கள்
வளர்ந்துவரும்  ஆதாரங்களின் மேற்கோள் குறியீட்டெண்ணில் ஆய்விழைச் இணைக்க, ஆய்விதழ்கள் கீழ்க்கண்ட பண்புகளைக் கொண்டிருக்க வேண்டும்.

* சக மதிப்பாய்வு செய்யப்பட்ட ஆய்விதழ்கள்
* வெளியீட்டு நெறிமுறை நடைமுறைகளைப் பின்பற்றுதல்
* தொழில்நுட்ப தேவைகளைப் பூர்த்தி செய்தல்
* ஆங்கில நூலியல் தகவல்
* அறிவியல் வலை பயனர்களின் அறிவார்ந்த பார்வையாளர்களால் பரிந்துரைக்கப்பட வேண்டும் அல்லது கோரப்பட வேண்டும்

## திறனாய்வு
ஜெப்ரி பீல், கிளாரிவேட் தயாரித்த தரவுத்தளங்களில், வளர்ந்துவரும்  ஆதாரங்களின் மேற்கோள் குறியீட்டெண் இணைவது மிகவும் எளிதானது என்றும், இதன் விளைவாகப் பல ஏமாற்று ஆய்விதழ்கள் உள்ளன என்றும் வாதிட்டார்.

## மேற்கோள்கள்

## வெளி இணைப்புகள்
*

பகுப்பு:இணைய தரவுதளங்கள்
பகுப்பு:ஆய்வு முறைகள்
பேய் கிருஷ்ணன்

**பேய் கிருஷ்ணன்** என அழைக்கப்படும் **என். கோதண்டராமன்** (1958 அல்லது 1959 – 18 திசம்பர் 2024) என்பவர் தமிழ் திரையுலக நடிகராவார். இவர் எண்ணற்ற திரைப்படங்களில் சண்டை நடிகராக நடித்திருந்தாலும், தமிழில் நகைச்சுவை நடிகராகவே அறியப்பட்டவர்.

## திரை வாய்ப்பு
1998 இல் படைப்பாளி என்ற சங்கத்தில் இணைந்து மாஸ்டர் ஆக்ஸ் பாபு என்பவருடன் தவுடு என்ற இந்தித் திரைப்படத்தில் நடித்துள்ளார்.

சிவாஜி, முரளி இணைந்து நடித்த ராசாவே வா திரைப்படத்தில் சாராயக் கடை ஒன்றில் முரளியோடு சண்டை காட்சிகளில் நடித்துள்ளார்.

நகரம் திரைப்படத்தில் அடியாளாக நடித்துள்ளார். அதன் பிறகு சுந்தர் சி நாகனாக நடித்த தலைநகரம் 2 திரைப்படத்திலும் நடித்தார். சுந்தர் சி இயக்கிய கலகலப்பு திரைப்படத்தில் வாய்ப்பு வழங்கப்பட்டது.

## பிரபலமாதல்
சுந்தர் சி இயக்கத்தில் 2012 ஆம் ஆண்டு கலகலப்பு திரைப்படம் வெளியானது. இத் திரைப்படத்தில் நகைச்சுவை நடிகர் சந்தானம் நடித்திருந்தார். அவரின் அடியாட்களில் ஒருவராக கிருஷ்ணன் நடித்திருந்தார். சந்தானத்துடன் திமிங்கிலம், பேய், மண்டகசாயம் என மூன்று நபர்கள் எப்போதும் உடனிருப்பது போல காட்சிகள் இருக்கும். நாயகி அஞ்சலி தண்ணீரில் மூழ்கியதாக நினைத்து அனைவரும் தேட பேய் கிருஷ்ணன் சந்தானத்தை தூக்குவார். கலகலப்பு திரைப்படம் மூலம் மக்களிடம் வரவேற்பு பெற்றதால் பேய் கிருஷ்ணன் என்றே அறியப்பெறுகிறார்.

## மேற்கோள்கள்

## வெளி இணைப்புகள்
imdb 

பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:2024 இறப்புகள்
கவுதமி வேம்புநாதன்

**கௌதமி வேம்புநாதன்** என்பவர் இந்திய நடிகை ஆவார். இவர் தமிழ் திரைப்படங்களிலும்,  தொலைக்காட்சி தொடர்களிலும் நடித்துள்ளார். சுந்தர் சி இயக்கத்தில் 2010 இல் வெளிவந்த நகரம் மறுபக்கம் திரைப்படத்தில் நடிகர் வடிவேலுவுடன் நகைச்சுவை வேடத்தில் நடித்து புகழடைந்தார். ஸ்டைல் பாண்டியாக வருகின்ற வடிவேலுவின் வீட்டு முதலாளியாக நடித்திருந்தார். இத்திரைப்படத்தில் சுந்தர் சியும் கௌதமியும் சாடையில் பேசும் காட்சியில் 'இரண்டா மாமி' என வடிவேலு இவரைப் பார்த்து கேட்கும் கேள்வி பிரபலமாக இணையத்தில் வலம் வந்தது.

## பிறப்பும் குடும்பமும்

தமிழ்நாட்டின் தஞ்சாவூரில் செப்டம்பர் 12ஆம் தேதி பிறந்தார். 

## திரை வாழ்க்கை
கவுதமி ராஜீவ் பிரசாத் இயக்கிய அகல்யா என்ற தொலைக்காட்சி நாடகத்தில் அறிமுகமானார். இத்தொடரில் ஷியாம் கணேஷுடன் இணைந்து நடித்தார். ஜீ தமிழில் முரளியுடன் இணைந்து நிறம் மாறாத பூக்கள் தொடரில் எதிர் நாயகியாக நடித்து வருகிறார் .

## திரைப்படங்களின் பட்டியல்
* ஸ்ரீ ராமானுஜர், 
* அமர, 
* ஜம்புலிங்கம் 3டி, 
* மருள் (குறும்படம்), 
* மைனா குஞ்சு காணோம், 
* தந்தனை துறமில்லை, 
* மாலினி 22 பாளையங்கோட்டை, 
* விந்தை, 
* ஆரம்பமே அட்டகாசம்
* கலகலப்பு
* நகரம்
* 

## ஆதாரங்கள்

பகுப்பு:தமிழ்த் திரைப்பட நகைச்சுவை நடிகைகள்
சென்வோ தானுந்து

**சென்வோ** **தானுந்து** (Zenvo Automotive) என்பது டென்மார்க், ஜிலாந்து தீவின் பிரேஸ்தோவில் உள்ள டேனிய தானுந்து உற்பத்தி நிறுவனம் ஆகும். இது துரோல்சு வாலருசுடன் என்பவரால் நிறுவப்பட்டது, மேலும் 'ஜென்வோ' என்ற பெயர் அவரது கடைசி பெயரில் உள்ள கடைசி மூன்று மற்றும் முதல் இரண்டு எழுத்துக்களின் கலவையிலிருந்து பெறப்பட்டது.

இந்த நிறுவனம் அதிக செயல்திறன் கொண்ட விளையாட்டு ரக தானுந்துகளை உற்பத்தி செய்கிறது.

## வரலாறு
சென்வோ நிறுவனம் 2004 ஆம் ஆண்டில் நிறுவப்பட்டது. சென்வோ எஸ்டி1 மூல முன்மாதிரி திசம்பர் மாதத்தில் நிறைவடைந்து விற்பனை 2009இல் துவங்கியது. 15 தானுந்துகள் மட்டுமே தயாரிக்கப்பட்டு விற்பனையானது.

ஏப்ரல் 2018இல் *பில் மேகசிநெட் ,*சென்வோ நிறுவன தானுந்துகள் விலை அதிகமாக இருப்பதகாவும் , இந்த நிறுவனத்தின் சென்வோ *டிஎஸ் ஆர்-எஸ்*  என்பதனை டிகேகே எனும் டேனிய வாடிக்கையாளருக்கு 1.65 அமெரிக்க டாலர் மதிப்பில் விற்பனை செய்தது எனக் குறிப்பிட்டது.

## மேற்கோள்கள்

## வெளி இணைப்புகள்

* அதிகாரப்பூர்வ வலைத்தளம்

பகுப்பு:தானுந்து வணிக நிறுவனங்கள்
ஆடுஜீவிதம் (திரைப்படம்)

***ஆடுஜீவிதம்*** ( *Aadujeevitham* ), ***தி கோட் லைஃப்*** என்பது 2024 இல் வெளிவந்த இந்திய மலையாளத் திரைப்படம் ஆகும். மலையாளத் திரைப்பட இயக்குநர் பிளெஸ்ஸி திரைக்கதை எழுதியதுடன், இணைந்து தயாரித்துள்ளார்.  இத்திரைப்படம் இந்தியா மற்றும் அமெரிக்காவில் உள்ள நிறுவனங்களுக்கிடையேயான ஒரு பன்னாட்டுக் கூட்டுத் தயாரிப்பாகும். மேலும் அரபு, மலையாளம் ஆகிய இரு மொழிகளிலும் உரையாடல்களைக் கொண்டுள்ளது. இது 2008 ஆம் ஆண்டு ஆடு ஜீவிதம் என்ற இதே பெயரில் எழுத்தாளார் பென்யாமின் எழுதிய மலையாளப் புதினத்தின் தழுவலாகும்.  இது உண்மைக் கதையை அடிப்படையாகக் கொண்டது. இப்படத்தில் பிரித்விராஜ் சுகுமாரன் முக்கியப் பாத்திரத்தில் நடித்துள்ளார். இது சவூதி அரேபியாவில் தனது விருப்பத்திற்கு மாறாக ஆடு மேய்க்கும் வேலையில் அமர்த்தப்பட்ட ஒரு புலம்பெயர்ந்த மலையாளத் தொழிலாளியைப் பற்றிய கதையாகும்.

2008 ஆம் ஆண்டு *ஆடுஜீவிதம்* புத்தகத்தைப் படித்ததிலிருந்து அக்கதையை படமாக்க பிளெஸ்ஸி விரும்பினார். அதே ஆண்டில் பிரித்விராஜ் நடிக்க ஒப்பந்தம் செய்யப்பட்டார்.  ஆனால் செலவுக் கட்டுப்பாடுகள் காரணமாக எந்த முன்னேற்றமும் ஏற்படவில்லை. சில ஆண்டுகளுக்குப் பிறகு படம் இறுதியாக 2015 இல் இயக்கப்பட்டது. *ஜிம்மி ஜீன்-லூயிஸ்*, *ஸ்டீவன் ஆடம்ஸ்* ஆகியோரும் பிளெஸ்ஸியுடன் தயாரிப்பாளராக இணைந்தனர்.  படத்தின் அசல் இசை மற்றும் பாடல்களுக்கு ஏ. ஆர். ரகுமான்  இசையமைத்துள்ளார்.

முதன்மை படப்பிடிப்புப் பணி மார்ச் 2018 மற்றும் சூலை 2022 க்கு இடையில் வாடி ரம், ஜோர்தான் மற்றும் அல்சீரியாவின் சகாரா பாலைவனங்களிலும், சில காட்சிகள் இந்தியாவின் கேரளத்திலும் படமாக்கப்பட்டது. கோவிட்-19 பெருந்தொற்று காரணமாக படக்குழுவினர் 70 நாட்கள் ஜோர்தானில் சிக்கித் தவித்தனர். படத்தின் முதன்மை புகைப்படம் 14 ஜூலை 2022 அன்று நிறைவடைந்தது.

முப்பரிமாண திரைப்படமாக எடுக்கப்படும் *ஆடுஜீவிதம்*, 2023 கான் திரைப்பட விழாவில் திரையிடத் திட்டமிட்டுள்ளது. மேலும் 2023 ஆம் ஆண்டின் பிற்பகுதியில் உலகம் முழுவதும் திரையரங்குகளிலும் வெளியிட திட்டமிடப்பட்டுள்ளது.

## நடிகர்கள்

* நஜீப்பாக பிரித்விராஜ் சுகுமாரன்
* இப்ராஹிம் காதிரியாக ஜிம்மி ஜீன்-லூயிஸ்
* நஜீப்பின் மனைவி சைனுவாக அமலா பால்
* தாலிப் அல் பலுஷி
* ரிக் அபி

## மேற்கோள்கள்

## வெளி இணைப்புகள்
* 

பகுப்பு:2024 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியப் புதினங்களை அடிப்படையாகக் கொண்ட திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
மலேசிய அமைச்சரவையில் இந்திய இனத்தவர்கள்

**மலேசிய அமைச்சரவையில் இந்திய இனத்தவர்கள்** (ஆங்கிலம்: *Ethnic Indians in the Cabinet of Malaysia*; மலாய்: *Etnik India dalam Kabinet Malaysia*) என்பது 1955-ஆம் ஆண்டில் இருந்து 2023-ஆம் ஆண்டு வரை மலேசிய அமைச்சரவைகளில் பணிபுரிந்த இந்திய வம்சாவளியைச் சேர்ந்த அமைச்சர்கள்; துணை அமைச்சர்களைக் குறிப்பிடுவதாகும். 

மலாயா விடுதலை அடைவதற்கு முன்பு இருந்தே மலேசிய இந்தியர்கள், கடந்த 68 ஆண்டுகளாக மலேசிய அமைச்சரவையில் பணியாற்றியுள்ளனர். இது வரையிலும் 11 முழு அமைச்சர்கள்; 22 துணை அமைச்சர்கள் சேவை செய்து உள்ளனர்.

## பொது

மலேசிய அமைச்சரவையில் நீண்ட காலம் பதவி வகித்தவர்களில் துன் சாமிவேலு (*Tun Samy Vellu*) அவர்களும் ஒருவர். அவர் 1979 முதல் 2008 வரை மலேசிய பொதுப் பணி மற்றும் பயன்பாட்டு அமைச்சராக பதவி வகித்தார். அவர் அமைச்சரவையில் இருந்து விலகியதைத் தொடர்ந்து, இந்தியா மற்றும் தெற்காசியாவிற்கான உள்கட்டமைப்புக்கான சிறப்புத் தூதராக நியமிக்கப்பட்டார்.

மலேசிய அமைச்சரவையில் இந்திய இனத்தைச் சார்ந்தவர்களில் கோவிந்த் சிங் தியோ (*Gobind Singh Deo*) என்பவர் மலேசியாவின் முதல் சீக்கிய அமைச்சர் ஆவார்.

## அமைச்சர்கள் பட்டியல்

மலேசிய அமைச்சரவையில் அமைச்சர்களாகப் பணியாற்றிய இந்திய இனத்தவர்களின் முழுப் பட்டியலில் கடந்த காலத்தில் பணியாற்றியவர்கள்; மற்றும் தற்போது தொடர்ந்து பணியாற்றி வரும் இந்திய இனத்தவர் அடங்குவர்.

## மேற்கோள்கள்

## மேலும் காண்க
* மலேசியாவின் அமைச்சரவைகள் பட்டியல்

பகுப்பு:மலேசிய அமைச்சரவை
பகுப்பு:மலேசிய இந்தியர்கள்
பகுப்பு:மலேசிய அரசியல்வாதிகள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
ம. நாராயணன்

**ம. நாராயணன்** (*Ma Narayanan*) இந்தியாவின் தமிழ்நாட்டிலுள்ள வேலூர் மாவட்டத்தைச் சேர்ந்த ஒரு கவிஞரும் கட்டுரையாளரும் ஆவார். பொதுவாக இவர் கவிஞர் வேலூர் ம. நாராயணன் என்ற பெயரால் அறியப்படுகிறார். தமிழ்ச் செம்மல் விருது, மு.வ. நினைவு விருது உள்ளிட்ட பல்வேறு விருதுகளை பெற்று வேலூரில் தொடர்ந்து தமிழ்ப்பணி ஆற்றி வருகிறார். தொலைக்காட்சி, வானொலி போன்ற ஊடக நிகழ்ச்சிகளிலும் பங்கேற்று வருகிறார்.

## வாழ்க்கைக் குறிப்பு
எம்.கே மதுரை, ம. வள்ளியம்மாள் தம்பதியருக்கு மகனாக 1950 ஆம் ஆண்டு சனவரி மாதம் முதல் தேதியன்று நாரயணன் பிறந்தார். அண்ணன் ஒருவரும், தம்பி ஒருவரும், தங்கை ஒருவரும் இவருடன் பிறந்தவர்களாவர். 
முதல் வகுப்பு தொடங்கி இயற்பியல் இளநிலை பட்டப்படிப்பு வரை வேலூரில் இருந்த சர்க்கார் மண்டி ஆரம்பப் பள்ளி, கோடையிடி ஏ குப்புசாமி முதலியார் உயர்நிலைப் பள்ளி, ஊரிசு கல்லூரி ஆகிய பள்ளிகளில் கல்வி கற்றார். ஆரம்பப் பள்ளியில் சான் இயேசு பாதம், உயர்நிலைப் பள்ளியில் புலவர் கே.குப்புசாமி பிள்ளை, ஊரிசு கல்லூரியில் பேராசிரியர் ம.வி சுதாகர் போன்ற நல்லாசிரியர்கள் நாராயணனுக்கு இலக்கியத்தை அறிமுகம் செய்து வைத்தனர். 1970- ஆம் ஆண்டு  சென்னை பச்சையப்பன் கல்லூரியில் சேர்ந்து முதுநிலைத் தமிழ் படித்தார். அங்கு  மு. வரதராசனார், க. ப. அறவாணன் போன்ற தமிழறிஞர்களிடம் கல்வி கற்கும் வாய்ப்பைப் பெற்றார்.

## தொழில்
தமிழில் முதுகலைப் பட்டம் பெற்றதும் இவர் சென்னை கௌரிவாக்கத்திலுள்ள் எசு ஐ வி இ டி கல்லூரியில் ஓராண்டு தமிழ்த் துறையில் பணியாற்றினார். இங்கு புகழ்பெற்ற திரைக் கவிஞர் உளுந்தூர்ப்பேட்டை சண்முகம் தமிழ்த் துறைத் தலைவராக இருந்தார். 1973 ஆம் ஆண்டு முதல் 2007 ஆம் ஆண்டு வரை வேலூர் பாரத மாநில வங்கியில் எழுத்தராகப் பணியாற்றினார். நான்கு ஆண்டுகளுக்கு முன்னரே வங்கிப் பணியிலிருந்து விருப்ப ஓய்வு பெற்றார். பாரத மாநில வங்கி எழுத்தர்களில் முதன் முதலாக முனைவர் பட்டம் பெற்றவர் என்ற சிறப்பும் இவருக்கு உண்டு. பெரியாரும் மனிதநேயமும் என்ற தலைப்பில் இவர் முனைவர் பட்டம் பெற்றார் என்பது கூடுதல் சிறப்பாகும்.

## தமிழ்ப் பணி
வேலூர் இலக்கிய அன்பர்கள் வட்டம் எனும் ஓர் இலக்கிய அமைப்பைத் தொடங்கி தமிழ் ஆர்வலர்கள் துணையுடன் சிறப்புற நடத்தினார். ஒவ்வொரு பொங்கல் நாளன்றும் சிறந்த தமிழ் அறிஞர்களை வேலூருக்கு அழைத்து நிகழ்ச்சிகள் நடத்தினார்.  கி. அ. பெ. விசுவநாதம், சுரதா, அப்துல் ரகுமான், சிலம்பொலியார் போன்ற அறிஞர்கள் இப்பட்டியலில் இடம்பெற்ற அறிஞர்களாவர்.
 
1983- ஆம் ஆண்டு கவிஞர் சுரதா அவர்கள் நல்கிய ஊக்கத்தால் நிலா முற்றம் எனும் கவிதை நூல் வெளியீட்டில் தொடங்கிய இவரது படைப்பு பயணம் 2016- ஆம் ஆண்டில் வெளியான இளந்தமிழா இதோ உன் சொத்து என்ற நூல் வரை 52 நூல்கள் என்ற எண்ணிக்கையை எட்டியுள்ளது. இவர்தம் நூல்களை ஆய்வு செய்து ஐந்து மாணவர்கள் ஆய்வியல் நிறைஞர் பட்டமும், ஒருவர் முனைவர் பட்டமும் பெற்றுள்ளனர்.

## விருதுகள்
* தமிழக அரசு 2021 ஆம் ஆண்டிற்கான தமிழ்ச் செம்மல் விருதை இவருக்கு வழங்கிச் சிறப்பித்தது.
*மு.வ. அறக்கட்டளை சார்பில் ஆண்டுதோறும் வழங்கப்படும் மு.வ. நினைவு விருது 2018 ஆம் ஆண்டு சூலை மாதம் நாராயணனுக்கு வழங்கப்பட்டது.

இவற்றைத் தவிர அறவாணர் சாதனை விருதாக பத்தாயிரம் ரூபாய் பரிசும், 2017 ஆம் ஆண்டில் சிங்கப்பூர் முஸ்தபா தமிழ் அறக்கட்டளை விருதாக  ரூபாய் ஒரு லட்சம் பரிசும் வேலூர் ம. நாராயணனுக்கு வழங்கப்பட்டுள்ளது.

## மேற்கோள்கள்

பகுப்பு:1950 பிறப்புகள்
பகுப்பு:தமிழக எழுத்தாளர்கள்
பகுப்பு:வேலூர் மாவட்ட மக்கள்
பகுப்பு:வாழும் மக்கள்
பாரதிய கிரந்தி தளம்

**பாரதிய கிரந்தி தளம்** (பா. கி. த.) என்பது இந்தியாவில் உத்தரப் பிரதேச முதல்வர் சரண் சிங்கால் உருவாக்கப்பட்ட ஒரு அரசியல் கட்சியாகும். அக்டோபர் 1967 இல் லக்னோவில் நடந்த கூட்டத்தில் கட்சி நிறுவப்பட்டது. 1977 பொதுத் தேர்தலுக்குப் பிறகு, பாரதிய கிரந்தி தளத்தின் பின் வந்த கட்சியான பாரதிய லோக் தளம் ஜனதா கட்சியில் இணைக்கப்பட்டது.

1967 ஆம் ஆண்டு ஏப்ரல் 9 ஆம் தேதி ஹுமாயூன் கபீர் அனைத்து காங்கிரஸ் அல்லாத முதலமைச்சர்கள் மற்றும் பிற முக்கிய தலைவர்களின் கூட்டத்தை தில்லியில் ஏற்பாடு செய்தபோது பா. கி. த. உருவாவதற்கான விதைகள் விதைக்கப்பட்டன. நவம்பர் 1967 இல் பா. கி. த. வின் இந்தூர் அமர்வில், கட்சியின் முதல் தலைவராக மகாமாயா பிரசாத் சின்கா தேர்ந்தெடுக்கப்பட்டார்.

## மேலும் பார்க்கவும்

* இந்திய தேசிய காங்கிரசிலிருந்து பிரிந்த கட்சிகள்

## குறிப்புகள்

பகுப்பு:இந்திய அரசியல் கட்சிகள்
புள்ளியியலில் பன்னாட்டுப் பரிசு

**புள்ளியியலில் பன்னாட்டுப் பரிசு** (*International Prize in Statistics*) "புள்ளியியலைப் பயன்படுத்தி அறிவியல், தொழில்நுட்பம் மற்றும் மனித நலனை முன்னேற்றுவதற்கான முக்கிய சாதனைகளுக்காக" இரண்டு ஆண்டுகளுக்கு ஒரு முறை ஒரு தனிநபர் அல்லது குழுவிற்கு வழங்கப்படுகிறது. 

இந்தப் பரிசு நோபல் பரிசுகள், ஏபெல் பரிசு, பீல்ட்ஸ் பதக்கம், தூரிங்கு விருது போன்ற விருதுகள் மாதிரியாக வடிவமைக்கப்பட்டு, $80,000 பணப் பரிசும் வழங்கப்படுகிறது. உலக புள்ளியியல் பேராயத்தின் போது விருது வழங்கும் விழா நடைபெறுகிறது.

## விருது பெற்றவர்கள்

## விதிகள்
இப்பரிசு ஒரு ஒற்றைப் பணி அல்லது பணி அமைப்பை அங்கீகரிக்கிறது, இது ஏனைய துறைகளில் தாக்கத்தை ஏற்படுத்திய அல்லது உலகில் நடைமுறை விளைவை ஏற்படுத்திய சக்திவாய்ந்த மற்றும் மூலப் பணியை அங்கீகரிக்கிறது. பரிசு வழங்கப்படும் போது பெறுபவர் உயிருடன் இருக்க வேண்டும்.

## அமைப்பு
புள்ளியியல் அறக்கட்டளையின் பன்னாட்டுப் பரிசு, பின்வரும் முக்கிய கற்றறிந்த சமூகங்களின் பிரதிநிதிகளை உள்ளடக்கியுள்ளது:

*அமெரிக்கப் புள்ளியியல் கழகம்
*பன்னாட்டு பயோமெட்ரிக் அவை
*கணித புள்ளியியல் நிறுவனம்
*பன்னாட்டுப் புள்ளியியல் நிறுவனம்
*அரசப் புள்ளியியல் அவை

## மேற்கோள்கள்

## வெளி இணைப்புகள்
* 

பகுப்பு:கணிதவியல் விருதுகள்
பகுப்பு:புள்ளியியல்
க. வெங்கடேசு

thumb
**க. வெங்கடேசு** (*K. Venkatesh*) என்பவர் இந்திய அரசியல்வாதியும் கருநாடக சட்டமன்ற மேனாள் உறுப்பினரும் ஆவார். கித்தூர் பெரியபட்னத்தினைச் சேர்ந்தவர். இவர்கர்நாடகாவில் உள்ள கர்நாடக சட்டமன்றத்தின் பெரியபட்டனம் சட்டமன்றத் தொகுதியில் இந்தியத் தேசிய காங்கிரசு கட்சியின் சார்பில் 2013ஆம் ஆண்டு நடைபெற்ற தேர்தலில் போட்டியிட்டு சட்டமன்ற உறுப்பினர் ஆனார். 2018ஆம் ஆண்டு நடைபெற்ற தேர்தலில் போட்டியிட்டுத் தோல்வியடைந்த வெங்கடேசு மீண்டும் 2023ஆம் ஆண்டில் நடைபெறும் தேர்தலில் போட்டியிடுகிறார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:கர்நாடக சட்டமன்ற உறுப்பினர்கள்
இந்தியன் பொதுவுடைமைக் கட்சி

**இந்தியன் பொதுவுடைமைக் கட்சி** (Indian Communist Party) கர்நாடகத்தை சேர்ந்த யு. கிருஷ்ணப்பா தலைமையில், இந்தியாவில் ஒரு சிறிய பொதுவுடைமைக் குழுவாக இருந்தது. மே 1985 இல் இந்தியன் பொதுவுடைமைக் கட்சி இந்திய பொதுவுடைமை அமைப்பில் (மார்க்சியம்-லெனினியம்) இணைக்கப்பட்டது.

## குறிப்புகள்

பகுப்பு:இந்தியாவில் 1985 செயலிழப்புகள்
பகுப்பு:1985 இல் செயலிழந்த அரசியல் கட்சிகள்
யூனிகார்ன் நிறுவனம் (நிதி)

**யூனிகார்ன் நிறுவனம்** என்பது 1 பில்லியன் அமெரிக்க டாலர்களுக்கு மேல் மூலதனம் கொண்ட ஒரு தனியார் தொடக்கநிலை தொழில் அல்லது வணிக நிறுவனம் நிறுவனமாகும்.****

சூன் 2022 நிலவரப்படி உலகம் முழுவதும் 1,170 யூனிகார்ன் நிறுவனங்கள் அடையாளம் காணப்பட்டுள்ளது. $10 பில்லியன் அமெரிக்க டாலர் மதிப்பிலான யூனிகார்ன் நிறுவனங்கள் "டெகாகார்ன்" நிறுவனங்களாக கருதப்படுகிறது. $100 பில்லியன் மதிப்புள்ள தனியார் நிறுவனங்களை, "சென்டிகார்ன்" என அடையாளப்படுத்தப்பட்டுள்ளது.  ஸ்பேஸ்எக்ஸ் நிறுவனம் $1 டிரில்லியன் மூலதனத்துடன் "சூப்பர்யூனிகார்ன்" நிலையை அடைந்துள்ளது.

## வரலாறு
*ஐலீன் லீ* என்பவர் 2013இல் டெக்கிரஞ்சு எனும் இணைய இதழில் "வெல்கம் டு தி யூனிகார்ன் கிளப்: லெர்னிங் ஃப்ரம் பில்லியன் டாலர் ஸ்டார்ட்அப்ஸ்" எனும் கட்டுரையில் *யூனிகார்ன்* எனும் சொல்லை முதன்முதலில் கையாண்டார்.அந்நேரத்தில், 39 நிறுவனங்கள் யூனிகார்ன்களாக அடையாளம் காணப்பட்டன.
*ஹார்வர்ட் பிசினஸ் ரிவியூ* நடத்திய வித்தியாசமான ஆய்வில், 2012 மற்றும் 2015ஆம்  ஆண்டுகளுக்கு இடைப்பட்டகாலத்தில் நிறுவப்பட்ட தொடக்கநிலை தொழில் நிறுவங்கள், 2000 மற்றும் 2003ஆம் ஆண்டுகளுக்கு இடையில் நிறுவப்பட்ட ஸ்டார்ட்அப் நிறுவனங்களின் மதிப்பீட்டை விட இரண்டு மடங்கு வேகமாக வளர்ச்சியடைந்து வருவதாக கண்டறியப்பட்டது.

2018ஆம் ஆண்டில் 16  நிறுவனங்கள் யூனிகார்ன்களாக மாறியது, இதன் விளைவாக உலகளவில் 119 தனியார் நிறுவனங்கள் $1 பில்லியன் அல்லது அதற்கு மேல் மதிப்பை கொண்டவை.

ஆகஸ்டு 2021 வரை உலகளவில் 803 யூனிகார்ன்கள் இருந்தன. இதில் *பைட்டான்ஸ்*, ஸ்பேஸ்எக்ஸ்  மற்றும் *ஸ்ட்ரைப்* ஆகியவை மிகப்பெரியவை டெகாகார்ன்  நிறுவங்கள் ஆகும். 

யூனிகார்ன் நிறுவனங்களில் எழுச்சி 2021ஆம் ஆண்டிற்கான "விண்கல்" என்று அறிவிக்கப்பட்டது. 340 தொடக்கநிலை புதிய நிறுவனங்களில் $71 பில்லியன் முதலீடு செய்யப்பட்டது. சூன் 2022இல் மொத்தம் 1,170 யூனிகார்ன் நிறுவங்கள் பதிவானது.இஸ்ரேல் 90க்கும் மேற்பட்ட யுனிகார்ன் நிறுவனங்களைக் கொண்டுள்ளது.

2022 ஆண்டின் முடிவில் அமெரிக்கா 2 டிரில்லியன் (2000 பில்லியன்) அமெரிக்க டாலர் மூலதனத்துடன் 666 யூனிகார்ன் நிறுவனங்களுடன் முதலிடத்திலும்; சீனா 1.3 டிரில்லியன் டாலர் மூலதனத்துடன் 441 யூனிகார்ன் நிறுவனங்களும்; இந்தியா 129 யூனிகார்ன் நிறுவனங்களுடன் மூன்றாவது இடத்தில் உள்ளது. 
## இதனையும் காண்க
* தொடக்கநிலை வணிகம்

## மேற்கோள்கள்

பகுப்பு:தொழில் முனைவு
பகுப்பு:துணிகர மூலதனம்
தீர்க்கதமஸ்

**தீர்க்கதமஸ்** (**Dīrghatamas**) (சமசுகிருதம்: दीर्घतमस्), பரத கண்டத்தின் வேத கால ரிஷிகளில் ஒருவர். இவர் கண் பார்வை அற்றவராக இருந்தாலும் அறிவுக் கூர்மை உடையவராக இருந்தார். ரிக் வேத மந்திரங்களால் தீர்க்கதமஸ் அறியப்படுகிறார்.  ரிக் வேதத்தின் முதல் மண்டலத்தில் உள்ள 140 முதல் 164 முடிய உள்ள மந்திரங்கள் ரிஷி  தீர்க்கதமஸ் பெயரால் அறியப்படுகிறது. மேலும் தீர்க்கதமசின் பெயர் சில உபநிடதங்கள் குறிக்கிறது. அங்கரிசரின் பேரரான தீர்க்கதமசின் தம்பி பிருகஸ்பதி ஆவார். இவர் இவரது மகன்களில் புகழ்பெற்றவர் கௌதமர் ஆவார்.

## வரலாறு
மகாபாரதம் இதிகாசத்தின் ஆதி பருவத்தின் 104வது பகுதியில் தீர்க்கதமசின் வரலாறு பீஷ்மரால் சொல்லப்படுகிறது.  தீர்க்கதமஸ் தன் தாயின் கருவில் இருக்கையில், தனது சித்தப்பா பிருகஸ்பதியின் சாபத்தால் கண்பார்வை அற்றவராக பிறக்கிறார். பின்னர் தீர்க்கதமஸ், *பிரத்வேஷி* எனும் பெண்ணை திருமணம் செய்து கொண்டு, கௌதமர் முதலிய குழந்தைகள் பிறக்கின்றனர். செல்வம் அற்ற தீர்க்கதமசை அவரது மனைவி மற்றும் குழந்தைகள் சேர்ந்து மரக்கட்டையில் கட்டி ஆற்றில் தூக்கி எறிகின்றனர். 

குழந்தை பேறு அற்ற மன்னர் பலி, ஆற்றில் மிதந்து வந்த தீர்க்கதமசை காப்பாற்றி அரண்மனை அழைத்துச் செல்கிறார். தனது மனைவி சுதேஷ்ணையுடன் கூடி, தனது இராச்சியத்திற்கு வாரிசுகள் பெற்றுத் தரும்படி தீர்க்கதமசை கேட்டுக்கொள்கிறார். இராணி சுதேஷ்ணயும், ரிஷி தீர்க்கதமசடன் கூடி  அங்கன், வங்கன், கலிங்கன், புண்ட்ரன், சும்ஹன் எனும் ஐந்து குழந்தைகளைப் பெறுகிறாள். 

## மேற்கோள்கள்

## வெளி இணைப்புகள்
* Who Was Dhirgatamas
பகுப்பு:இந்து தொன்மவியல் மாந்தர்
பகுப்பு:முனிவர்கள்
யசோதரபுரம்

**யசோதரபுராம்** (*Yaśodharapura*)   அங்கோர் என்றும் அழைக்கப்படும் இது 9ஆம் நூற்றாண்டின் பிற்பகுதியில் கெமர் மன்னன் முதலாம் யசோவர்மனால்  நிறுவப்பட்டது. புனோம் பாக்கொங் கோவிலை மையமாகக் கொண்ட கெமர் பேரரசின் இரண்டாவது தலைநகராக (அமரேந்திரபுரத்திற்குப் பிறகு) இருந்தது.

யசோதரபுர கல்வெட்டுகளில் புனோம் கண்டல் (மத்திய மலை) என்று குறிப்பிடப்பட்டுள்ளது. யசோதராபுரம் நிறுவுவதற்கு சிலகாலம் முன்பு புனோம் பகெங் கட்டப்பட்டது. ஏனெனில் இந்த மலை இந்து தெய்வங்களை வழிபடும் புனித தலங்களில் ஒன்றாக யசோவர்மன் நம்பினார். யசோதரபுரமானது முந்தைய தலைநகரான அரிகராலயாவுடன் ஒரு தரைப்பாலத்தால் இணைக்கப்பட்டது. நகர்ப்புறம் யசோதரதாடகாவை உள்ளடக்கி இருந்தது. 

இப்பகுதியில் கட்டப்பட்ட அடுத்தடுத்த தலைநகரங்கள் யசோதரபுரம் என்றே அழைக்கப்பட்டன. ஏழாம் செயவர்மன் (கி.பி. 1181-1218) மூலம் பேயோன் கோயிலை மையமாகக் கொண்ட அங்கோர் தோம் நகரம் அதில் ஒன்றாகும்.

1352-ல், மன்னர் உத்தோங் (அயூத்தியா இராச்சியத்தின் முதலாம் ராமதிபோடி என்றும் அழைக்கப்படுகிறார்) அதை  முற்றுகையிட்டு நகரத்தைக் கைப்பற்றுவதில் வெற்றி பெற்றார். தனது இளவரசர்களில் ஒருவரை அரியணையில் அமர்த்தினார். 1357-ல் கெமர் அதை மீண்டும் கைப்பற்றினர். அங்கோர் தோம் 15ஆம் நூற்றாண்டில் அயூத்தியாவின் அரசர் இரண்டாம் பொரோம்மரசத்திரத்தால் தாக்கப்பட்டு கைவிடப்பட்டது.

## சான்றுகள்

பகுப்பு:கம்போடிய வரலாறு
பகுப்பு:வியட்நாம் வரலாறு
பகுப்பு:கெமர் பேரரசு
கிள்ளான் மக்களவைத் தொகுதி

**கிள்ளான் மக்களவைத் தொகுதி** (மலாய்: *Kawasan Persekutuan Klang*; ஆங்கிலம்: *Klang Federal Constituency*; சீனம்: 巴生联邦选区) என்பது மலேசியா, சிலாங்கூர் மாநிலத்தில், கிள்ளான் மாவட்டத்தில் (*Klang District*) உள்ள ஒரு மக்களவைத் தொகுதி (**P110**) (*Dewan Rakyat*) ஆகும்.

கிள்ளான் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), பாலிங் தொகுதி 56 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.

## பொது
### கிள்ளான் நகரம்
கிள்ளான் நகரம் (*Klang*) மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள ஒரு நகரம். சா ஆலாம் பெருநகரம், சிலாங்கூர் மாநிலத்தின் தலைநகரமாக மாறுவதற்கு முன்னர், கிள்ளான் நகரம் சிலாங்கூர் மாநிலத்தின் தலைநகரமாகத் திகழ்ந்து உள்ளது.

இருப்பினும் வரலாறு சிறப்புமிக்க இந்த நகரம், இன்றும் சிலாங்கூர் மாநிலத்தின் அரச நகரமாக விளங்கி வருகிறது. கிள்ளான் எனும் பெயரில் கிள்ளான் மாவட்டமும் பெயர் கொண்டு உள்ளது. கிள்ளான் நகரம், கோலாலம்பூரில் இருந்து 32 கி.மீ மேற்கில் அமைந்து உள்ளது.

### கிள்ளான் வரலாறு

14-ஆம் நூற்றாண்டின் மஜபாகித் பேரரசின் *நகரகிரேதாகமம்* எனும் இலக்கியப் படைப்பில் கிள்ளான் குறிப்பிடப்பட்டு உள்ளது.

மேலும் 1409 முதல் 1433 வரை மலாக்காவிற்குப் பயணம் செய்த சீனக் கடல் படைத் தளபதி செங் கோவின் தொடக்கக் கால கடல்சார் வரைபடங்களில் கிள்ளான் ஆறு குறிக்கப்பட்டு பெயரிடப்பட்டும் உள்ளது.

### துன் பேராக்

15-ஆம் நூற்றாண்டில் மலாக்கா சுல்தானகத்தின் கட்டுப்பாட்டில் கிள்ளான் இருந்தது. மலாக்காவின் வரலாற்றுத் தலைவர் என்று கொண்டாடப்படுபவர் துன் பேராக். இவர் கிள்ளான் நகரத்தில் இருந்து தான் மலாக்காவிற்குச் சென்று மலாக்காவின் மூத்த அமைச்சரனார்.

17-ஆம் நூற்றாண்டில், சிலாங்கூர் கடலோரப் பகுதிகளில், இந்தோனேசியாவில் இருந்து பூகிஸ் மக்கள் குடியேறத் தொடங்கினர். சிலாங்கூர் சுல்தானகம் 1766-ஆம் ஆண்டில் உருவாக்கப்பட்டது.

### கிள்ளான் நாடாளுமன்றத் தொகுதி

## தேர்தல் முடிவுகள்

## மேற்கோள்கள்
* 

## மேலும் காண்க
* கிள்ளான்
* கிள்ளான் மாவட்டம்
* கிள்ளான் துறைமுகம்
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

## வெளி இணைப்புகள்

பகுப்பு:சிலாங்கூர் நாடாளுமன்றத் தொகுதிகள்
சாதாரண ஐரோப்பிய வைப்பர்

**சாதாரண ஐரோப்பிய வைப்பர்** ( *Vipera berus*, *common European adder*  மற்றும் *common European viper* என்றும் அறியப்படுவது,  வைப்பரைடே  குடும்பத்தைச் சேர்ந்த ஒரு நச்சுப் பாம்பு இனம் ஆகும். இந்த இனம் மிவும் பரவலாக  நடு ஐரோப்பா மற்றும் கிழக்கு ஐரோப்பாவின் பெரும்பாலான பகுதிகளிலும், கிழக்கு ஆசியா வரையிலும் காணப்படுகிறது. இதுல்  மூன்று அங்கீகரிக்கப்பட்ட துணையினங்கள் உள்ளன.

**சாதாரண ஆடர்** மற்றும் **சாதாரண வைப்பர்** உட்பட பல பொதுவான பெயர்களால் அறியப்படும், ஆடர் பிரிட்டன் மற்றும் பிற ஐரோப்பிய நாடுகளின் நாட்டுப்புறக் கதைகளில் இடம்பெற்றுள்ளது. குறிப்பாக இது ஆபத்தானதான விலங்காக கருதப்படுவதில்லை;  பாம்பு ஆக்ரோசமானதாக இல்லை. பொதுவாக உண்மையில் அது தூண்டப்பட்டால், மிதிக்கும்போது அல்லது பிடிக்கும்போது மட்டுமே கடிக்கும். கடித்தால் மிகவும் வேதனை ஏற்படும், ஆனால் அரிதாகவே மரணம் ஏற்படும். இதன் சிற்றினப் பெயரான, *பெரஸ்*, புதிய லத்தீன் சொல்லாகும். மேலும் இது ஒரு காலத்தில் பாம்பைக் குறிக்கப் பயன்படுத்தப்பட்டது, ஒரு கால் புல் பாம்பு, *நாட்ரிக்ஸ் நாட்ரிக்ஸ்* போன்ற பாம்புகளை குறிக்கப்பபயன்படுத்தப்பட்ட சொல்லாக இருக்கலாம்.

இந்தப் பாம்பு வெவ்வேறு நிலப்பரப்புகளில் காணப்படுகிறது. இது சிறிய பாலூட்டிகள், பறவைகள், பல்லிகள், நீர்நில வாழ்வன மற்றும் சில சந்தர்ப்பங்களில் சிலந்திகள், புழுக்கள், பூச்சிகள் ஆகியவற்றிறை உணவாக கொள்கிறது. இது, மற்ற வைப்பர்களைப் போலவே, உள்பொரி முட்டை கொண்டு குட்டியிடக்கூடியன. பெண் பாம்புகள் இரண்டு அல்லது மூன்று ஆண்டுகளுக்கு ஒருமுறை இனப்பெருக்கம் செய்கிறன. வடக்கு அரைக்கோளத்தில் கோடையின் பிற்பகுதியிலிருந்து இலையுதிர்காலத்தின் தொடக்கத்தில் குட்டிகள் பொதுவாக பிறக்கும். குட்டிகள் மூன்று முதல் 20 வரை இருக்கும், குட்டிகள் சில நாட்கள் தாயுடன் தங்கும். வளர்ந்த பாம்புகளின் மொத்தம் (வால் உட்பட)  நீளம் வரை வளரும். மேலும்  நிறை இருக்கும். இங்கு விவரிக்கப்பட்டுள்ள *வைப்பரா பெரஸ் பெரஸ்*, உள்பட பரிந்துரைக்கபட்ட மூன்றுதுணையினங்கள் அங்கீகரிக்கப்பட்டுள்ளன.  சில நாடுகளில் இவை பாதுகாக்கப்பட்ட இனமாக அறிவிக்கபட்டாலும், இந்தப் பாம்புகள் அச்சுறுத்தப்பட்டதாக கருதப்படவில்லை.

## குறிப்புகள்

## வெளி இணைப்புகள்
*தமிழ்க் கலைக்களஞ்சியம் முதல் தொகுதியில் ஆடர் என்ற தலைப்பில் இந்த பாம்பு குறித்த கட்டுரை உள்ளது.

பகுப்பு:பாம்புகள்
மலேத்து சரளா தேவி

**மலேத்து சரளா தேவி** (*Malethu Sarala Devi*) என்பவர் (பிறப்பு அக்டோபர் 1943) இந்திய அரசியல்வாதியும் கேரள மாநில முன்னாள் சட்டமன்ற உறுப்பினரும் ஆவார். இவர் இந்தியத் தேசிய காங்கிரசு கட்சியின் மாநிலத் தலைவர் ஆவார். சரளா தேவி 2001-ல் கேரள சட்டமன்றத் தேர்தலில் அரண்முல்லா சட்டமன்றத் தொகுதியில் இதேகா வேட்பாளராகப் போட்டியிட்டு வெற்றி பெற்றார்.

## குடும்பம்
மலேத்து சரளா தேவியின் தந்தை கொச்சு கேசவ பிள்ளை தாயார் பார்வதி பிள்ளை ஆவார். இவர் 1943ஆம் ஆண்டு அக்டோபர் 2ஆம் தேதி இடையாரண்முலாவில் பிறந்தார். முதுகலை மற்றும் கல்வியியலில் இளநிலை பட்டம் பெற்ற தேவி உயர்நிலைப் பள்ளி ஆசிரியையாக பணியாற்றி ஓய்வு பெற்றவர் ஆவார்.

## விருதுகள்
சிறந்த சமூக சேவகிக்கான கான்பெட் சாரதா கிருஷ்ணாயர் மாநில விருதை 1989ஆம் ஆண்டு பெற்றார் . சிறந்த ஆசிரியருக்கான பாஷா அத்யபாகா மாவட்ட விருதினை 1989ஆம் ஆண்டு பெற்றார். சிறந்த சமூக சேவையாளருக்கான ஸ்ரீமதி கல்யாணிகுட்டியம்மா மாநில விருதினை 1994ஆம் ஆண்டு பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1943 பிறப்புகள்
பகுப்பு:கேரள சட்டமன்ற பெண் உறுப்பினர்கள்
செல்வராஜ்

**செல்வராஜ்** என்னும் தலைப்பில் உள்ள கட்டுரைகள் கீழே உள்ளன.

* து. செல்வராஜ் - இந்திய தேசிய காங்கிரசு கட்சி அரசியல்வாதி, தொழிலதிபர்
* டேனியல் செல்வராஜ் - முற்போக்குத் தமிழ் எழுத்தாளர், வழக்கறிஞர்
* செல்வராஜ் (திமுக) - திராவிட முன்னேற்றக் கழக அரசியல்வாதி
கந்தர்வ வாகனம்

**கந்தர்வ வாகனம்** என்பது இந்து சமய கோயில்களில் உற்சவர் உலா செல்லும் வாகனமாகும். இந்து சமய புராணங்களில் உள்ள பதினெட்டு கணங்களில் கந்தர்வர்களும் ஒருகனம். இவர்கள் எப்பொழுதும் மகிழ்வாக பாடிக்கொண்டும், ஆடிக்கொண்டும் இருப்பார்கள். ஆடல் கலையில் வல்லவர்களாகவும், யாழ் போன்ற இசைக்கருவிகளை மீட்கும் சக்தி படைத்தவர்களாகவும் கருதப்படுகின்றனர்.

## கோயில்களில்
* சென்னை மயிலாப்பூர் கபாலீஸ்வரர் கோயிலில் கந்தர்வன் வாகனம், கந்தர்வி வாகனம் என இரண்டு சிறப்புமிக்க வாகனங்கள் உள்ளன. 

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

## ஆதாரங்கள்

## வெளி இணைப்புகள்
* Kapaleeswarar temple Panguni Thiruvizhaa March 27 - April 5, 2004

பகுப்பு:இந்து சமய கோயில் வாகனங்கள்
ஆதாளை

**ஆதாளை** அல்லது **எலி ஆமணக்கு** (*Jatropha glandulifera*) என்பது பூக்கும் தாவர  இனமாகும்.  இது முதலில் வில்லியம் ராக்ஸ்பர்க் என்பவரால் விவரிக்கப்பட்டது.  ஆதாளை *[[காட்டு ஆமணக்கு]]* பேரினத்தைச் சேர்ந்தது. மேலும் இது ஆமணக்குக் குடும்பத்தைச் சேர்ந்தது.  

## விளக்கம்
இது கடற்கரையை ஒட்டிய இடங்களில் மிகுதியாக காணப்படும். இதை உயிர் வேலியாக வளர்ப்பதுண்டு. இது தோற்றத்தில் காட்டாமணக்குப் போலவே இருக்கும். ஆனால் இதன் இலைகள் பச்சையாக இருக்கும். இலையடிச் செதில்கள் நீண்டு பிரிவுபட்டு இருக்கும். பிரிவுகளின் முனையில் சுரப்பிகள் இருக்கும். இலை அரவாய் விளிம்புள்ளது. விளிம்பிலும் முனையிலும் சுரப்பிகள் இருக்கும். பூக்கள் மஞ்சள் கலந்த பச்சை நிறமானவை. இதன் இலையிலிருந்து துணிகளுக்குப் போடும் இயற்கையான பச்சைச் சாயம் எடுக்கப்பட்டது. இதன் விதைகளிலிருந்து எடுக்கும் எண்ணெய் கீல்வாதம், குடைச்சல், பாரிசவாயுவு ஆகியவற்றுக்கு பாரம்பரிய மருத்துவத்தில் பயன்படுதப்படுகிறது.

## குறிப்புகள்

பகுப்பு:பூக்கும் தாவரங்கள்
ஆணல்ட் சதாசிவம்பிள்ளை

**ஆணல்ட் சதாசிவம்பிள்ளை** (11 அக்டோபர் 1820 – 20 பெப்ரவரி 1896) என்று பரவலாக அறியப்படும் ஜே. ஆர். ஆர்ணல்ட் (*J.R. Arnold*) ஈழத்தின் தமிழறிஞர், தமிழாசிரியர், இதழாசிரியர் மற்றும் புலவர் ஆவார். இவர் சோவல் ரசல் இராசசேகரம் பிள்ளை எனவும் அறியப்படுகிறார்.

## வாழ்க்கைச் சுருக்கம்
ஆணல்டின் தமிழ்ப் பெயர் அருணாசலம் சதாசிவம்பிள்ளை என்பதாகும். இவரது தந்தையார் தெல்லிப்பளையைச் சேர்ந்த அருணாசலம் என்பவர். நவாலி, மானிப்பாயில் பிறந்த சதாசிவம்பிள்ளை 1835 இல் கிறித்துவத்திற்கு சமயம் மாறினார்.

மானிப்பாய் ஆங்கிலப் பாடசாலையில் தனது ஆரம்பக்கல்வியைப் பெற்ற சதாசிவம்பிள்ளை, 1832 இல் பட்டிகோட்டா செமினறி என அழைக்கப்பட்ட வட்டுக்கோட்டை மதப்பள்ளியில் இணைந்து 1840 இல் பட்டம் பெற்றார். இவரின் ஆசிரியர்களாகக் குறிப்பிடத்தக்கவர்கள் கலாநிதி புவர், ஒய்சிங்டன் ஆகியோர் ஆவர். இவருடன் படித்தவர்களில் நெவின்சு, கரோல், எவார்ட்சு, இசுட்டிக்னி ஆகியோர் குறிப்பிடத்தக்கவர்கள் ஆவர். பட்டம் பெற்ற பின்னர் இவர் மானிப்பாய் ஆங்கிலப் பாடசாலை ஆங்கில ஆசிரியராகச் சேர்ந்தார். 1844 இல் சாவகச்சேரி அமெரிக்க மிசன் ஆங்கிலப் பாடசாலையில் ஆசிரியராகப் பணிபுரிந்தார். அதன் பின்னர் உடுவில் மகளிர் கல்லூரிக்கு 1847 இல் தலைமை ஆசிரியராக மாற்றம் பெற்றார். சதாசிவம்பிள்ளை 1846, சூலை 9 மார்கரெட் ஈ. நிச்சி (*Margaret E. Nitchie*) என்ற முத்துப்பிள்ளை என்பாரைத் திருமணம் புரிந்தார்.

## இதழாசிரியர்
ஈழத்தின் முதல் பத்திரிகையான உதயதாரகை, மற்றும் *Morning Star* ஆகியவற்றின் ஆசிரியராக 1857 இல் கரோல் விசுவநாதபிள்ளைக்குப் பின்னர் பணிபுரிந்தது மட்டுமல்லாமல் யாழ்ப்பாணத்தில் பத்திரிகைத்துறையின் வளர்ச்சிக்குப் பெருந்தூணாக இருந்தார். 1996 இல் இறக்கும் வரை உதயதாரகையின் ஆசிரியராகப் பணியாற்றினார். இவர் எழுதிய நூல்களுள் மிக முக்கியமானது பாவலர் சரித்திர தீபகம் ஆகும். இது தவிர கிறித்தவ தமிழ் இலக்கியங்களையும் இயற்றி வெளியிட்டார்.

## தமிழாசிரியப் பணி
ஆர்ணல்டு வட்டுக்கோட்டை மதப்பள்ளியின் தொடர்ச்சியாக அதனை யாழ்ப்பாணக் கல்லூரியாக நிறுவுவதில் முக்கியப் பங்கு வகித்தார். கல்லூரியின் இயக்குநரகத்தின் உறுப்பினராகப் பல ஆண்டுகள் பணியாற்றினார். 1881 ஆம் ஆண்டில் யாழ்ப்பாணக் கல்லூரியில் தமிழ் இலக்கியப் பேராசிரியராக நியமிக்கப்பட்டார். 1892 வரை பணியாற்றினார்.

## எழுதிய நூல்கள்
இவர் எழுதிய நூல்கள்:
* *இந்து தேச சரித்திரம்* (1858)
* *இரட்சாபெருமான் மீது பாடிய திருச்சதகம்* (1849)
* *இல்லற நொண்டி* (1887, நொண்டி ஒருவன் உத்தம ஆடவர், நற்குணப் பெண்டிர், துர்க்குணப் பெண்டிர் ஆகியோரின் இயல்புகளைக் கூறுவதாக அமைந்துள்ளது)
* *ஏசுநாதர் திருச்சதகம்*
* *சர்போத சரணம்*
* *சாதாரண இதிகாசம்* (1858)
* *[[பாவலர் சரித்திர தீபகம்]]* (1886)
* *மெய்வேதசாரம்* (1852)
* *திருக்கடகம்*
* *நன்நெறிமாலை*
* *நன்நெறிக்கொத்து* (1859)
* *Carpotacharam*
* *வானசாத்திரம்* (1851)
* *வெல்லை அந்தாதி* (சிறுவர் நூல், 16 பக்கங்கள், 1890)
* *குடும்ப தர்ப்பணம்*
* *கீர்த்தன சங்கிரகம்* (1890)
* *நன்னெறிக் கதாசங்கிரகம்* (1869)

## பதிப்பித்தவை
*குடும்ப தருப்பணம்
*ஞான வெண்பா
*உரிச்சொல் நிகண்டு (1889)

## மேற்கோள்கள்

பகுப்பு:1820 பிறப்புகள்
பகுப்பு:1896 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:ஈழத்து எழுத்தாளர்கள்
பகுப்பு:ஈழத்துப் புலவர்கள்
பகுப்பு:இலங்கையின் இதழாசிரியர்கள்
பகுப்பு:இலங்கைப் பத்திரிகையாளர்
பகுப்பு:கிறித்தவத் தமிழறிஞர்கள்
சார்லசு சந்தியாகோ

**சார்லசு சந்தியாகோ** (*Charles Anthony s/o R. Santiago*; மலாய்: *Charles Anthony Santiago*; சீனம்: 查尔斯圣地亚哥) (பிறப்பு: 1 நவம்பர் 1960) என்பவர் பாக்காத்தான் (*Pakatan Harapan*) கூட்டணியின் ஓர் உறுப்புக் கட்சியான ஜனநாயக செயல் கட்சி (*Democratic Action Party*) சார்ந்த மலேசிய அரசியல்வாதி.

இவர் மலேசிய நாடாளுமன்றத்தின் கிள்ளான் தொகுதியின் நாடாளுமன்ற உறுப்பினர் ஆவார். 8 மார்ச் 2008-இல் இருந்து 19 நவம்பர் 2022 வரையில், ஏறக்குறைய 14 ஆண்டுகள் நாடாளுமன்ற உறுப்பினராகப் பணி புரிந்துள்ளார்.

சீனர்கள் மிகுதியாக வாழும் கிள்ளான் தொகுதியில் நன்கு செல்வாக்கு பெற்றவராக அறியப்படுகிறார்.

## பொது

இவர் நவம்பர் 2018 முதல் ஏப்ரல் 2023 வரையில், பதவியில் இருந்து நீக்கப்படும் வரை தேசிய நீர் சேவைகள் ஆணையத்தின் (*National Water Services Commission*) (**SPAN**) தலைவராகப் பணியாற்றியுள்ளார்.

தென்கிழக்கு ஆசிய நாடுகளின் நாடாளுமன்ற உறுப்பினர்களுக்கான மனித உரிமைகள் கூட்டமைப்பின் (*Association of Southeast Asian Nations Parliamentarians for Human Rights*) தலைவராகவும் உள்ளார். அத்துடன் அவர் டிசம்பர் 2019 முதல் நவம்பர் 2022 வரை பன்னாட்டு மனித உரிமைகள் மற்றும் அரசியலமைப்பு விவகாரங்கள் தேர்வுக் குழுவின் தலைவராகவும் பணியாற்றி உள்ளார்.

## அரசியல் வாழ்க்கை

2008-ஆம் ஆண்டு மலேசியப் பொதுத் தேர்தலில் ஆளும் பாரிசான் நேசனல் (*Barisan Nasional*) கூட்டணிக்கு எதிராகப் போட்டியிட்டு; கிள்ளான் தொகுதியில் வெற்றிபெற்ற சார்லசு சந்தியாகோ மலேசிய நாடாளுமன்றத்திற்கு முதன்முறையாகத் தேர்ந்தெடுக்கப்பட்டார். தேர்தலுக்கு முன்னர், சந்தியாகோ ஒரு பொருளாதார நிபுணராகப் பணியாற்றி வந்தார்.

அவர் தனியார் நீர் மயமாக்கலுக்கு எதிரான கூட்டணி; மற்றும் மலேசியாவின் உலகமயமாக்கல் நிலைத்தன்மையை கண்காணிப்பது (*Coalition Against Water Privatisation and Monitoring Sustainability of Globalisation Malaysia*) போன்ற அரசு சாரா நிறுவனங்களுக்காகப் பணியாற்றினார்.

இரண்டாவது முறையாக 2013-ஆம் ஆண்டு மலேசியப் பொதுத் தேர்தலிலும்; மூன்றாவது முறையாக 2018-ஆம் ஆண்டு மலேசியப் பொதுத் தேர்தலிலும் கிள்ளான் தொகுதிக்கான நாடாளுமன்ற உறுப்பினராக மீண்டும் தேர்ந்தெடுக்கப்பட்டார்.

## தேர்தல் முடிவுகள்

## மேற்கோள்கள்

## மேலும் காண்க
* கிள்ளான் (மக்களவை தொகுதி)
* கிள்ளான் மாவட்டம்
* மலேசிய தேர்தல் தொகுதிகள்
* மலேசியப் பொதுத் தேர்தல், 2008
* மலேசியப் பொதுத் தேர்தல், 2018

## வெளி இணைப்புகள்

பகுப்பு:1960 பிறப்புகள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
2023 சூடான் மோதல்கள்

2023ஆம் ஆண்டில் ஜனநாயக முறைப்படி புதிய சூடான் அரசை அமைப்பதில் ஏற்பட்ட பிணக்குகள் காரணமாக சூடான் இராணுவத்தினருக்கும்,  சூடானின் துணை-இராணுவப் படைகளுக்கும் இடையே நடந்து வரும் ஆயுத மோதலாகும். இந்த மோதல்கள் 15 ஏப்ரல் 2023 அன்று தொடங்கி, தற்போது நாடு முழுவதும், முக்கியமாக தலைநகர் கர்த்தூம் மற்றும் தார்பூர் பிரதேசங்களில் மோதல்கள் வெடித்தன. இம்மோதல்களில் ஏப்ரல் 21 வரை குறைந்தது 420 பேர் கொல்லப்பட்டுள்ளனர் மற்றும் 3,700க்கும் அதிகமானோர் காயமடைந்துள்ளனர். சூடான் இராணுவத்தினர்க்கு உதவ வந்த 200 எகிப்திய இராணுவத்தினர்,  சூடான் துணை-இராணுவப்படைகளால் போர்க் கைதிகளாக பிடிக்கப்பட்டுள்ளனர்.

முக்கிய அரசாங்க தளங்களில் துணை-இராணுவப் படைகள் (RSF) நடத்திய தாக்குதல்களுடன் சண்டை தொடங்கியது. கார்ட்டூம் உட்பட சூடான் முழுவதும் வான்வழித் தாக்குதல்கள், பீரங்கிகள் மற்றும் கடுமையான துப்பாக்கிச் சூடு சம்பவங்கள் பதிவாகியுள்ளன. ஏப்ரல் 21, 2023 நிலவரப்படி, சூடான் துணை-இராண்வப்படைகளின் தலைவர் முகமது ஹம்தான் டகாலோ மற்றும் சூடானின் இராணுவத் தலைவர் அப்தெல் ஃபத்தா அல்-புர்ஹான் இருவரும் பல முக்கிய அரசாங்க தளங்கள் மற்றும் தலைமையகத்தின் கட்டுப்பாட்டைக் கோரினர்.

## பின்னணி
### அரசியல் சூழல்
2019இல் சூடான் நாட்டின் முன்னாள் அதிபர் ஓமார் அல்-பஷீர்  இராணுவத்தினர் மற்றும் துணை-இராணுவத்தினர் ஒன்று சேர்ந்து பதவியிலிருந்து விரட்டி அடித்தனர். பிரதம மந்திரி அப்தல்லா ஹம்டோக் தலைமையில் ஒரு இடைக்கால கூட்டு சிவிலியன்-இராணுவ ஐக்கிய அரசாங்கம் நிறுவப்பட்டது. இருப்பினும் அக்டோபர் 2021இல், சூடான் இராணுவத் தலைவர் அப்தெல் ஃபத்தா அல்-புர்ஹான் மற்றும் துணை-இராணுவப் படைகளின் தலைவர் டகாலோ தலைமையிலான ஒரு சதிப்புரட்சியில் இராணுவம் சூடான் நாட்டின் அதிகாரத்தைக் கைப்பற்றியது. துணை-இராணுவப் படைகளின் தலைவர் அல்-புர்ஹான் ஏகபோக அதிகாரம் கொண்ட சூடானின் இடைக்கால ஆட்சிக்குழுவின் தலைவர் ஆனார். உருவாகப் போகும் புதிய சூடான் ஜனநாயக அரசில் துணை-இராணுவப்படையினரை, இராணுவப் படைகளில் சேர்த்துக் கொள்வது குறித்து இராணுவத்தினருக்கும், துணை-இராணுவத்தினர்க்கும் இடையே கருத்து மோதல்கள் ஏற்பட்டது.

இதன் விளைவாக பிப்ரவரி மற்றும் மார்ச் 2023இல் சூடான் துணை-இராணுவத்திற்கும் மற்றும் சூடான் இராணுவத்திற்கும் மோதல்கள் அதிகரிக்கத் துவங்கியது.  சூடான் முழுவதிலும் துணை-இராணுவப்படையில் புதிய உறுப்பினர்களை சேர்க்கத் தொடங்கியது. தலைநகரம் கார்ட்டூமை துணை-இராணுவப்படையினர் கைப்பற்றினர்.  ஏப்ரலில் தார்பூர் பிரதேசம் நியாலா, கப்கபியா மற்றும் ஜெனைனா நகரங்களை துணை-இராணுவப் படைகள் கைப்பற்றியது.
## விளைவுகள்
22 மார்ச் 2023 அன்று ரம்ஜானை முன்னிட்டு சூடான் இராணுவம் மற்றும் துணை-இராணுவப்படைகள் மூன்று நாள் போர் நிறுத்தத்திற்கு உடன்பட்டது. ஐக்கிய் அமெரிக்கா, ஐக்கிய இராச்சியம் மற்றும் ஜெர்மனி போன்ற நாடுகள் தங்களின் தூதுவர்களை சூடானிலிருந்து திரும்பி அழைத்துக் கொண்டுள்ளது.

## இந்தியாவின் காவேரி நடவடிக்கை
இந்திய அரசு **காவேரி நடவடிக்கை** எனும் பெயரில் சூடானில் சிக்கியுள்ள 3,500  இந்தியர்களில் 360 பேரை மீட்டு, சூடான் துறைமுகம் வழியாக சவுதி அரேபியாவின் ஜெட்டா நகரத்திற்கு அழைத்துச் செல்லப்பட்டு, பின்னர் அங்கிருந்து இந்தியாவிற்கு அழைத்து வரப்பட்டனர்.

## இவற்றையும் பார்க்க
* தார்ஃபூர் போர்
* தார்ஃபூர் இனப்படுகொலை
## மேற்கோள்கள்

பகுப்பு:சூடானின் வரலாறு
சூடான் உள்நாட்டுப் போர்கள்
தைகா மூஞ்சூறு

**தைகா மூஞ்சூறு** (*Taiga shrew*)(***சோரெக்சு ஐசோடன்***), **இரட்டைப்பல் மூஞ்சூறு** என்றும் அழைக்கப்படும் இந்த மூஞ்சூறு *சோரெக்சு* பேரினத்தினைச் சேர்ந்த பாலூட்டிச் சிற்றினம் ஆகும். இதன் உடல் நீளம் சுமார் 67 மில்லிமீட்டர் வரை வளரக்கூடியது. இதனுடைய வால் சுமார் 43 மில்லிமீட்டர் நீளமுடையது. இந்த மூஞ்சூறு நீண்ட நகங்களுடைய மூஞ்சூற்றுடன் மிகவும் ஒத்திருக்கிறது. இந்த சிற்றினம் காடுகள் நிறைந்த மலை பள்ளத்தாக்குகளில் வாழ்கிறது. வடக்கு ஐரோவாசியா முழுவதும் காணப்படுகிறது. இது பால்டிக் கடல் பகுதியிலிருந்து சைபீரியாவின் பைக்கால் ஏரி வழியாக உருசியாவின் தூரக் கிழக்கு மற்றும் கொரியத் தீபகற்பத்தின் பெக்டுடேகன் மலைகள் வரை பரவியுள்ளது.

## மேற்கோள்கள்

## வெளி இணைப்புகள்

* ஜிப்கோடு மிருகக்காட்சிசாலை 

பகுப்பு:மூஞ்சூறு
கட்டின் படுகொலை

**கட்டின் படுகொலை** (*Katyn massacre* ) என்பது சுமார் 22,000 போலந்து இராணுவ அதிகாரிகளும் அறிவுஜீவி போர்க் கைதிகளும் சோவியத் ஒற்றியத்தினால், குறிப்பாக 'உள்நாட்டு விவகாரங்களுக்கான மக்கள் ஆணையம்'  எனப்பட்ட சோவியத் இரகசிய காவல் துறை மூலம் 1940 ஏப்ரலிலிலும் மேயிலும் இடம்பெற்ற தொடர்ச்சியான படுகொலைகளாகும். கலினின், கார்கீவ் ஆகிய சிறைச்சாலைகளிலும் மற்ற இடங்களிலும் கொலைகள் நடந்தாலும், இந்தப் படுகொலைகளுக்கு கட்டின் காடு என்று இடத்தின் பெயரிடப்பட்டது. இவ்விடத்திலேயே  சில புதைகுழிகள் முதலில் ஜெர்மன் படைகளால் கண்டுபிடிக்கப்பட்டன.

ஜோசப் ஸ்டாலின் தலைமையிலான சோவியத் பொலிட்பீரோ மூலம் போலந்து படையின் சிறைப்பிடிக்கப்பட்ட அதிகாரி உறுப்பினர்களை தூக்கிலிடுவதற்கான உத்தரவு இரகசியமாக கட்டளையிடப்பட்டது.
## உசாத்துணை

### குறிப்புகள்

### மேற்கோள்

## Further reading

* 
* 
* 
* 
* 
* 
*  In Polish.
* 
* 
* 
* 
* Urban, Thomas: *The Katyn Massacre 1940. History of a Crime.* Barnsley 2020 
* 

## External links

* Мемориал "Катынь" (Katyn Memorial Museum, official website).
* Foreign and Commonwealth Office (FCO) (UK) "The Katyn Massacre: A Special Operations Executive perspective" *Historical Papers* Official documents, Foreign and Commonwealth Office. Archived by National Archives (UK) on 5 February 2008.
* Records Relating to the Katyn Forest Massacre at the US National Archives
* Benjamin B. Fischer "The Katyn Controversy: Stalin's Killing Field " *Studies in Intelligence* Winter, 1999–2000.
* Timothy Snyder "Russia's Reckoning with Katyń" *NYR Blog*, New York Review of Books, 1 December 2010.
* 
* Ukrainian Katyn List
* Russia's Necropolis of Terror and the Gulag (in English)

பகுப்பு:ஐரோப்பாவில் இனப்படுகொலைகள்
போலந்து குடிமக்கள் மீதான சோவியத் அடக்குமுறை (1939–1946)

செப்டம்பர் 1939 இல் நடந்த போலந்து மீதான ஜெர்மன் மற்றும்  |சோவியத் படையெடுப்பிற்குப் பிறகு, போலந்து நாட்சி ஜெர்மனிக்கும் சோவியத் ஒன்றியத்திற்கும் இடையில் பாதியாகப் பிரிக்கப்பட்டது. படையெடுப்பின் தொடக்கத்தில் சோவியத் போலந்து அரசை அங்கீகரிப்பதை நிறுத்தியது. 1939 முதல் ஜெர்மன் மற்றும் சோவியத் அதிகாரிகள் போலந்து தொடர்பான கொள்கைகள் மற்றும் அடக்குமுறை நடவடிக்கைகளை ஒருங்கிணைத்தனர். படையெடுப்பைத் தொடர்ந்து ஏறக்குறைய இரண்டு ஆண்டுகள், இரண்டு ஆக்கிரமிப்பாளர்களும் கெஸ்டபோ-என்கேவிடி மாநாடுகளின் போது போலந்து எதிர்ப்பைக் கையாள்வதற்கான இருதரப்பு திட்டங்களைப் பற்றி யூன் 1941 இல் சோவியத் ஒன்றியத்திற்கு எதிரான ஜெர்மனியின் பர்பரோசா நடவடிக்கை வரை விவாதித்தனர்.

## குறிப்புகள்

## உசாத்துணை
* Timothy Snyder, *Bloodlands:  Europe between Hitler and Stalin*, New York, Basic Books, 2010.
* Rafał Wnuk, *[http://www.ipn.gov.pl/portal/pl/345/5549 'Za pierwszego Sovieta'. Polska konspiracja na Kresach Wschodnich II RP (Wrzesień 1939 – Czerwiec 1941).] * Book excerpt. Institute of National Remembrance.

பகுப்பு:ஐரோப்பாவில் இனப்படுகொலைகள்
இரண்டாம் போரோம்மரசத்திரத்

**இரண்டாம் போரோம்மரசத்திரத்** அல்லது இரண்டாம் **போரோம் ரச்சத்திரத்** ( *Borommarachathirat II*) மேலும் மன்னர் **சம்பிரயா** (1386-1448) என்பவர் அயூத்தியா இராச்சியத்தின் அரசராவார். இவரது ஆட்சி அதன் ஆரம்ப விரிவாக்கங்களைக் கண்டது.

## வரலாறு
வலது|thumb|300x300px| இந்தராசா மன்னரின் இரண்டு மகன்கள் பா தான் பாலத்தில் யானைகள் மீது சண்டையிட்டு இறந்த நிகழ்வை சித்தரிக்கும் ஒரு ஓவியம். இந்த ஓவியம் இப்போது பேங் பா-இன் அரச அரண்மனையிலுள்ள வாரோபாட்பிமான் அறையில் உள்ளது.

இந்த ராச்சாவின் மகனான இவர், இறுதியாக சுபன்னாபம் வம்சத்திற்காக அயூத்திய அரியணையை கைப்பற்றினார். இவருக்கு, இளவரசர் ஐபிராயா மற்றும் இளவரசர் இப்ராயா என்ற இரண்டு மூத்த சகோதரர்கள் இருந்தனர். 

1424 இல், இந்த ராச்சா இறந்தார். அவனுடைய இரண்டு சகோதரர்களும் அரியணைக்கு போட்டியிட்டு போரில் ஈடுபட்டனர். போரில் இருவரும் இறந்தனர். அரியணையை சம்பிரயாவிடம் வந்தது. 1433 ஆம் ஆண்டில் அங்கோர் தோம் நகரை கொள்ளையடித்து கெமர்களை அடிபணியச் செய்ய சியாமியப் படைகளை வழிநடத்தினார். இந்த தாக்குதல் இறுதியில் கெமர்களை அங்கோர் தோமை கைவிட்டு தங்கள் தலைநகரை மேலும் தென்கிழக்குக்கு மாற்றியது.  
## சான்றுகள்

பகுப்பு:கம்போடிய வரலாறு
பகுப்பு:கம்போடிய இந்துக்கள்
கிழக்கு பரே

**யசோதரதடாகம்** (*Yashodharatataka*) அல்லது **கிழக்கு பரே** ( *East Baray* ) என்பது தென்கிழக்கு ஆசியாவிலிருந்த கெமர் பேரரசின் கட்டிடக்கலை பாணியில் பொதுவாகக் கட்டப்பட்ட ஒரு செயற்கை நீர்தேக்கமாகும். இது, கம்போடியாவின், அங்கோர் பகுதியில் கிழக்கு-மேற்கு திசையில் அமைந்துள்ளது.  சுவர் நகரமான அங்கோர் தோம் நகருக்கு கிழக்கே அமைந்துள்ளது. இது கி.பி 900 ஆம் ஆண்டு யசோவர்மனின் ஆட்சியின் போது கட்டப்பட்டது.   இதற்கு குலென் மலைகளில் இருந்து பாயும் சீயெம் ரீப் ஆற்றின் மூலம் நீர் ஆதாரம் கிடைகிறது, இது அங்கோர் பிராந்தியத்தில் ( மேற்கு பரேக்குப் அடுத்து) இரண்டாவது பெரிய பரே மற்றும் பூமியில் உள்ள மிகப்பெரிய கையால் வெட்டப்பட்ட நீர்த்தேக்கங்களில் ஒன்றாகும்.  தோராயமாக 3.6 கிலோமீட்டர்கள் 870 மீ மற்றும் 50 மில்லியன் கனமீட்டர் தண்ணீரைக் கொண்டுள்ளது. பரேயின் கட்டுமானத்தைக் குறிக்கும் கல்வெட்டுகளைத் தாங்கிய கற்கள் அதன் நான்கு மூலைகளிலும் கண்டுபிடிக்கப்பட்டுள்ளன.  அதன் கட்டுமானத்திற்குத் தேவையான உழைப்பும், அமைப்பும் திகைப்பூட்டுவதாக இருந்தது: அதன் அணைகளில் சுமார் 8 மில்லியன் கன மீட்டர் நிரப்பு உள்ளது.  

இது குறித்து அறிஞர்களிடையே கருத்து வேறுபாடுகள் உள்ளது. அவர்கள் பாசனத்திற்காக தண்ணீரை வைத்திருந்தனர் என்றும் கருதப்படுகிறது. ஆனால் அத்தகைய செயல்பாட்டைக் குறிப்பிடும் கல்வெட்டு எதுவும் கிடைக்கவில்லை. இது இந்து தொன்மவியல் புராணங்களிலும், காவியங்களிலும் குறிப்பிடப்படும் ஒரு மலையான மேரு மலையைச் சுற்றியுள்ள படைப்புக் கடல்களைக் குறிக்கிறது. கெமர் மக்களின் மத வாழ்க்கையில் இவ்வகையான நீர்த்தேக்கங்கள் முதன்மையாக ஒரு அடையாள நோக்கத்திற்காக சேவை செய்ததாகக் கூறுகின்றன  

இந்த நீர்நிலையில் இன்று தண்ணீர் இல்லை; விவசாயிகள் பயிர்களை அதன் பாத்தியில் வளர்க்கிறார்கள். ஆனால் அதன் வெளிப்புறங்கள் செயற்கைக்கோள் புகைப்படங்களில் தெளிவாகத் தெரிகிறது. பரேயின் நடுவில் உயரமான தரையில் கிழக்கு மெபோன் கோயில் உள்ளது. இது பரேயில் தண்ணீர் இருந்த நாட்களில் ஒரு தீவாக இருந்தது.

## சான்றுகள்

பகுப்பு:கம்போடிய வரலாறு
உத்தோங்

**உ-தோங்** (*Uthong*0  ( Uthong  ) அல்லது **முதலாம் ராமதிபோடி**  ( *Ramathibodi I*; 1314–1369) அயூத்தியா இராச்சியத்தின் (தற்போது தாய்லாந்தின் ஒரு பகுதி) முதல் மன்னர் ஆவார். இவர் 1351  முதல் 1369 வரை ஆட்சி செய்தார். 1350 இல் அரியணை ஏறுவதற்கு முன்பு இளவரசர் உ-தோங் ("தங்க தொட்டில்" என்று பொருள்) என்று அழைக்கப்பட்டார். உ-தோங்கின் பின்னணியைப் பற்றி பல கோட்பாடுகள் உள்ளன. அதில் இவர் மாங்க்ராயின் வழித்தோன்றலாக இருக்கலாம் என்பதும் ஒன்றாகும்.

## வரலாறு
நன்கு அறியப்பட்ட ஆதாரத்தின்படி, டச்சுக்காரரான ஜெரேமியாஸ் வான் இவ்லியட்டின் பதினேழாம் நூற்றாண்டுக் கணக்கு, ஒரு புராணக்கதை, ரமாதபோடி ஒரு சீன இனத்தவர் என்றும், சீனாவிலிருந்து கப்பலில் வந்தவர் என்று கூறுகிறது. வர்த்தகத்தில் வெற்றி பெற்ற பிறகு, அயூத்தியா வரை பயணம் செய்வதற்கு முன், தாய்லாந்து வளைகுடாவின் கடலோர நகரமான பெட்சபுரி நகரத்தை ஆட்சி செய்யும் அளவுக்கு செல்வாக்கு பெற்றார் என்றும் கூறுகிறது.

இவர், உள்துறை அமைச்சகம் ( *வீங்* ), கருவூல அமைச்சகம் ( *கிளாங்* ), மன்னரின் குடும்பத்திற்கான அமைச்சகம் ( *வாங்* ) மற்றும் விவசாய அமைச்சகம் ( *நா* ) என்ற நான்கு பெரிய அரச அதிகாரங்களை நிறுவினார். தாய்லாந்திற்க்கான சட்டங்களையும் உருவாக்கினார். இறுதியாக, மிங் வம்சத்துடன் ஒரு கூட்டணியை உருவாக்கினார்.

புதிய நகரமான அயூத்தியாவில் தனது சொந்த தலைநகரை நிறுவினார். இவரது ஆட்சியில் கோரட், சந்தபுரி, தாவோய், தெனாசெரிம் மற்றும் மலாயாவின் பெரும் பகுதிகள் அடங்கியிருந்தன.

## போர்
1352 இல் யசோதரபுரத்தை முற்றுகையிட்டார். அடுத்த ஆண்டு அவர் வெற்றியடைந்து தனது மகன்களில் ஒருவரை அரியணையில் அமர்த்தினார். இருப்பினும், அவர்களால் 1357 வரை மட்டுமே அரியணையை வைத்திருக்க முடிந்தது. கெமர்கள் அதை மீண்டும் கைப்பற்றினர்.

மன்னன் ராமாதிபோடியின் மரணம் வாரிசுரிமை குறித்த மோதலைத் தூண்டியது. ஆரம்பத்தில், இவரின் மகன் மன்னர் ராமேசன் அயூத்தியாவின் ஆட்சியாளரானார். ஆனால் பின்னர் தனது  மைத்துனரான முதலாம் பொரோமராச்சாவிற்கு ஆதரவாக பதவி விலகினார். அரியணைக்கான இந்த மாற்றம் அமைதியானதாவோ அல்லது போரின் மூலமாகவோ நடந்திருக்கலாம்.

## சான்றுகள்

## உசாத்துணை
*Wyatt, David K., *Thailand: A Short History*, New Haven (Yale University), 2003.  
*Srisak Vallipodom, *Sheikh Ahmad Qomi and the History of Siam,* Cultural Center of the Islamic City, Republic of Iran, Bangkok 1995, page 209
*Plubplung Kongchana, *The Persians in Ayutthaya,* Institute of Asia Pacific Studies, Srinakharinwirot University.

## இதனையும் பார்க்கவும்
* அயூத்தியா இராச்சியம்

முதலாம்

பகுப்பு:1369 இறப்புகள்
பகுப்பு:கம்போடிய அரசர்கள்
பகுப்பு:கம்போடிய வரலாறு
2023 செனயன் நகரத் தீ விபத்து

**2023 செனயன் சிட்டி தீ விபத்து (''2023 Senayan City fire'')** இந்தோனேசியாவின் ஜகார்த்தாவில் உள்ள செனயன் சிட்டி என்ற பேரங்காடியில் ஏற்பட்ட தீ விபத்தைக் குறிக்கிறது. 2023 ஆம் ஆண்டு ஏப்ரல் மாதம் 20 ஆம் தேதியன்று இவ்விபத்து நிகழ்ந்தது. பேரங்காடியின் கீழ் தளத்தில் உள்ள ஓர் உணவகத்தில் தீ பிடித்து  அருகில் உள்ள மற்ற நான்கு உணவகங்களுக்கும் பரவியது. பேரங்காடியில் இருந்த தீ தடுப்பு கருவிகளும் வருகை தந்த தீயணைப்பு வீரர்களும் 30 நிமிடங்களில் தீயை அணைத்தனர். உயிர் சேதம் எதுவும் ஏற்படவில்லை, ஆனால் தீயினால் பாதிக்கப்பட்ட உணவகங்களுக்கு சேதம் ஏற்பட்டது. சில வாடிக்கையாளர்கள் மற்றும் ஊழியர்கள் புகையை சுவாசிக்கவும் நேரிட்டது. 

## பின்னணி
செனயன் சிட்டி என்பது ஒரு பேரங்காடி, ஓர் அலுவலக கோபுரம், ஓர் அடுக்குமாடி கோபுரம் மற்றும் ஓர் உணவு விடுதி ஆகியவற்றைக் கொண்ட ஒரு கலப்பு-பயன்பாட்டு மேம்பாட்டு வளாகமாகும். 2006 ஆம் ஆண்டு திறக்கப்பட்ட இந்த பேரங்காடி பன்னாட்டு மற்றும் உள்ளூர் வர்த்தக நிறுவனங்கள், உணவகங்கள், சிற்றுண்டி சாலைகள், திரையரங்குகள் மற்றும் பொழுதுபோக்கு இடங்கள் உட்பட 300 எண்ணிக்கைக்கும் மேற்பட்ட குத்தகைதாரர்களுடன் ஏழு தளங்களைக் கொண்ட வளாகமாகும். ஜகார்த்தாவின் மத்திய வணிக மாவட்டத்தில், கெலோரா பங் கர்னோ விளையாட்டரங்கம் மற்றும் பிளாசா செனயன் மற்றும் எஃப்எக்சு சுதிர்மன் போன்ற பிற வணிக வளாகங்களுக்கு அருகில் இந்த பேரங்காடி அமைந்துள்ளது. 

## நெருப்பு
20 ஏப்ரல் 2023 அன்று, ரமலான் மாதத்தில், பல வாடிக்கையாளர்கள் பேரங்காடியின்  உணவகங்களில் இப்தார் (நோன்பு துறத்தல்) சாப்பிட்டுக் கொண்டிருந்தபோது தீ விபத்து ஏற்பட்டது. கீழ் தளத்தில் உள்ள வருங் டெக்கோ என்ற உணவகத்தில் தொடங்கிய தீ, அதை ஒட்டிய சுசி டீய், இம்பீரியல் கிச்சன் & திம்சம், சாபு-சாபு அவுசு மற்றும் கிண்டன் பஃபே ஆகிய நான்கு உணவகங்களுக்கும் பரவியது.  தீ விபத்துக்கான காரணம் இன்னும் விசாரணையில் உள்ளது, ஆனால் சில சாட்சிகள் தீ மற்றும் புகையைப் பார்ப்பதற்கு முன்பு ஒரு பெரிய வெடிப்புச் சத்தம் கேட்டதாகக் கூறினார். 

தீ பேரங்காடியின் தீ தடுப்பு அமைப்பைத் தூண்டியது. இத்தூன்டல் தீயைக் கட்டுப்படுத்த உதவியது. பேரங்காடியின் மற்ற தளங்கள் அல்லது பகுதிகளுக்கு நெருப்பு பரவாமல் தடுக்கவும் உதவியது. பேரங்காடி நிர்வாகம் அவசர அறிவிப்பு அமைப்பையும் செயல்படுத்தி, வாடிக்கையாளர்களையும் ஊழியர்களையும் அமைதியாகவும் பாதுகாப்பாகவும் வெளியேறுமாறு அறிவுறுத்தியது. தீ பரவிய சிறிது நேரத்திலேயே வளாகத்தின் பாதுகாப்புப் பணியாளர்கள் மற்றும் ஜகார்த்தா தீயணைப்புத் துறையைச் சேர்ந்த தீயணைப்பு வீரர்கள் சம்பவ இடத்திற்கு வந்து 30 நிமிடங்களில் தீயை அணைத்தனர். 

## பின்விளைவு
தீ விபத்து சம்பவத்தை உறுதி செய்த செனயன் சிட்டியின் தலைமை நிர்வாக அதிகாரி இயோகன் கிட்டோ, தீயினால் யாருக்கும் காயமோ, உயிரிழப்போ ஏற்படவில்லை என்றார். பேரங்காடியின் தீயணைப்பு அமைப்பு சரியாகச் செயல்பட்டு தீ மேலும் பரவாமல் தடுத்தது என்றார். தீ விபத்து எதனால் ஏற்பட்டது என்பதை அறிய உணவக ஊழியர்களிடம் தொடர்ந்து விசாரணை நடத்தி வருவதாகவும் அவர் கூறினார். இச்சம்பவத்தால் வாடிக்கையாளர்கள் மற்றும் குத்தகைதாரர்களுக்கு ஏதேனும் அசௌகரியம் ஏற்பட்டிருந்தால் மன்னிப்பு கோருவதாகவும் கேட்டுக் கொண்டார்.

பாதிக்கப்பட்ட பகுதிகளைச் சுத்தம் செய்து சரிசெய்த பிறகு, 21 ஏப்ரல் 2023 அன்று வணிக வளாகம் அதன் இயல்பான செயல்பாட்டைத் தொடங்கியது. உணவகத்திற்கு அருகில் உள்ள சில கடைகள் மறு அறிவிப்பு வரும் வரை மூடப்பட்டிருந்தன. 

## மேற்கோள்கள்

பகுப்பு:Coordinates not on Wikidata
பகுப்பு:2023 விபத்துகள்
பகுப்பு:இந்தோனேசியாவில் விபத்துகள்
திரள் கொலை

**திரள் கொலை** (*mass murder*) என்பது பல நபர்களைக் கொல்வது ஆகும். பொதுவாக ஒரே நேரத்தில் அல்லது ஒப்பீட்டளவில் குறுகிய காலத்தில் மற்றும் நெருக்கமான புவியியல் அருகாமையில் இடம்பெறும் கொலையாகும். இதனை படுகொலைகளுக்கு இடையில் "குறுகிய காலம்" இல்லாத ஒரு நிகழ்வின் போது மூன்று அல்லது அதற்கு மேற்பட்ட நபர்களின் கொலைகள் என ஐக்கிய அமெரிக்கப் பேரவை வரையறுக்கிறது.

## இவற்றையும் பார்க்க
* மானுடத்துக்கு எதிரான குற்றங்கள்
* பேரழிவு ஆயுதம்
* தற்கொலைத் தாக்குதல்
* பயங்கரவாதம்
* போர் குற்றம்
* இறந்தவர்களின் எண்ணிக்கை அடிப்படையிலான போர்கள் மற்றும் மனிதப் பேரழிவுகளின் பட்டியல்

## உசாத்துணை

## வெளி இணைப்புகள்

* What makes a Mass Killer?
* Mass Murder: A Small Person's Way to Immortality
* Mass shootings interactive map
* Online Encyclopedia of Mass Violence
* The real causes of mass murder by James Alan Fox. Boston.com, January 16, 2011.

பகுப்பு:படுகொலைகள்
*
பகுப்பு:திரள் கொலை
படுகொலை

**படுகொலை** (*massacre*) என்பது பெரும் எண்ணிக்கையிலான மக்களைக் கொல்வது, குறிப்பாக எந்தச் சண்டையிலும் ஈடுபடாதவர்கள் அல்லது தங்களைத் தற்காத்துக் கொள்ள வழியில்லாதவர்கள் ஆகும். படுகொலை பொதுவாக தார்மீக ரீதியாக ஏற்றுக்கொள்ள முடியாததாகக் கருதப்படுகிறது. குறிப்பாக பாதுகாப்பற்ற பாதிக்கப்பட்டவர்களுக்கு எதிராக அரசியல் செயற்பாட்டாளர் குழுவால் நிகழ்த்தப்படும் போது ஏற்றுக்கொள்ள முடியாததாகக் கருதப்படுகிறது. படுகொலை என்பதற்கான *massacre* என்ற ஆங்கிலப்பதமானது "கசாப்பு" ("butchery") அல்லது "மிகு கொலை" ("carnage") என்பதற்கான பிரெஞ்சு சொல்லிலிருந்து பெறப்பட்டது.

## இவற்றையும் பார்க்க

* இனக்கருவறுப்பு
* இனப்படுகொலை
* திரள் கொலை
* துன்பியல் நாடகம்
* போர் குற்றம்

## உசாத்துணை

### Citations

### Sources

*
*
*

### Further reading

* 
* 


*
திரிபுவனாதித்யன்

**திரிபுவனாதித்யன்** (*Tribhuvanāditya*) 1166 முதல் 1177 வரை கெமர் பேரரசின் ஆட்சியாளராக இருந்தார். 1165 ஆம் ஆண்டில் இரண்டாம் யசோவர்மனைக் கொன்ற பிறகு கம்போடியாவின் அரியணைக்கு வந்தார். இவர் ஒரு ஏகாதிபத்திய தேர்வு முறை மூலம் நியமிக்கப்பட்டவராவார். யசோவர்மனின் விசுவாசமான ஆதரவாளர்களால் ஏற்பட்ட பல கிளர்ச்சிகளை அடக்கினார். ஆனால் மூன்றாம் செய இந்திரவர்மனின் கீழ் அண்டை நாடான சம்பா பேரரசின் படைகள் இவரது தலைநகரான அங்கோர் மீது படையெடுத்து கைப்பற்றும் வரை அரியணையையில் இருக்க முடிந்தது. பின்னர் மூன்றாம் செய இந்திரவர்மனும் கொல்லப்பட்டார்.

1177 இல் நான்காம் செய இந்திரவர்மன் தலைமையிலான சாம் படையெடுப்பு, கெமர் தலைநகரைக் கொள்ளையடித்தது. 

## சான்றுகள்

பகுப்பு:கம்போடிய அரசர்கள்
பகுப்பு:கம்போடிய வரலாறு